Valse leerstellings Archives - dieskrifte.org
Kategorie se argiewe: Valse leerstellings
Doop, Heilsweg, Valse leerstellings
Desember 11, 2018 Vic
Wat het die Here Jesus Christus met die term “water” in Joh.3:5 bedoel?
Joh.3:5 “Jesus antwoord: Voorwaar, voorwaar Ek sê vir jou, as iemand nie gebore word uit water en Gees nie, kan hy in die koninkryk van God nie ingaan nie.”
Bostaande vraag is van uiterste belang, omrede die korrekte uitleg van bostaande teksgedeelte gaan bepaal of die waterdoop deel van die Evangelie uitmaak of nie. Daar is groot meningsverskille rondom hierdie vraagstuk, en baie mense glo dat die Here Jesus Christus die waterdoop bedoel het toe Hy bostaande stelling gemaak het. Aan die anderkant, is daar diegene wat beweer dat die Here Jesus Christus nie die waterdoop kon bedoel het nie, omrede die waterdoop ‘n menslike werk is, wat dan sou beteken dat geloof alleenlik nie meer as enigste vereiste vir die ontvangs van die ewige lewe aan ‘n persoon voorgehou kan word nie. In kort: “Die inhoud van die Evangelie, naamlik wat ons moet glo om die ewige lewe te ontvang, is op die spel!” Boonop is die korrekte uitleg van bostaande teksgedeelte van uiterste belang, omrede dit die verskil tussen ‘n werke evangelie, en die ware Evangelie gaan bepaal, en waardeur die mensdom die ewige lewe deelagtig gaan word of verlore sal gaan. Derhalwe is dit van uiterste belang dat Joh.3:5 korrek geïnterpreteer word, omrede mense se siele is op die spel is! Daar is dus geen middeweg nie!
Lees meer Joh.3:5 en die waterdoop ‘n Skriftuurlike perspektief →
Christelike Leerstellings, Heilsweg, Valse leerstellings, Vraag en antwoord
November 24, 2018 Vic
Baie mense verkeer verkeerdelik onder die indruk dat die waterdoop ‘n vereiste vir wedergeboorte is. (‘n leerstelling wat as doopsaligheid bekendstaan) Ander weer is net verward, en weet nie of die waterdoop vir wedergeboorte/verlossing vereis word nie en weet nie werklik waar hulle rondom hierdie vraagstuk van die waterdoop staan nie. Die waterdoop is ‘n baie belangrike onderwerp, veral sover dit die uiters belangrike onderwerp van verlossing aanbetref, en die onderstaande vraag deur ‘n vriend van my illustreer baie duidelik hierdie feit. Met die skryf van hierdie artikel, gaan ek hoofsaaklik op die onderstaande vraag fokus, en Hand. 2:38 bestudeer om vas te stel of die waterdoop ‘n vereiste vir wedergeboorte (fase een ) van ons verlossing is? Die beginsels wat in hierdie artikel gebruik word, kan op alle moeilik verklaarbare teksgedeeltes wat oor enige onderwerp in die Bybel (wat die leerstelling van die doop insluit) toegepas word. Die belangrikheid van hierdie vraag kan egter nie genoegsaam beklemtoon word nie, omrede die Evangelie van God se genade, (en derhalwe die ewige bestemming van mense se siele) van die korrekte uitleg van hierdie teksgedeelte afhang. Die leerstelling van doopsaligheid is niks anders as dwaalleer wat miljoene mense in die ewige verderf laat beland het. Indien dit die Here se wil is, sal ek op ‘n latere stadium ‘n hele reeks studies rondom die onderwerp van die doop skryf. (wat die onderwerp van die waterdoop sal insluit)
Lees meer Die Waterdoop vorm nie deel van die Evangelie nie →
die doopdoopdoopsaligheidreddende geloofwaterdoop
Christelike leefwyse, Christelike Leerstellings, Valse leerstellings, Vraag en antwoord
September 23, 2018 Vic
Vraag: Hallo Wickus verklaar asseblief vir my 2Kor. 2 vers 17. 1983 vertaling dankie.
Antwoord: Ja, mens kan ‘n hele boek oor hierdie onderwerp, naamlik geldgierigheid skryf, veral indien mens die huidige stand van die belydende Christendom in ag neem. (veral die meerderheid van die gewildste bedieninge wat ons op televisie sien!)
2Ko 2:17 “Ons, omdat ons nie is soos baie ander wat geld maak uit die woord van God nie. Ons verkondig die woord in opregtheid, in verbondenheid met Christus, in opdrag van God en in verantwoordelikheid aan God.” (1983 vertaling)
In Kort handel die konteks oor valse apostels wat die gemeente binnegedring het en die gemeente in Korinthe teen Paulus en sy apostelskap opgesweep het. Hierdie mense se doel was om die woord van God vir wins te pand. (geldgierigheid) Hulle gebruik die woord dus as ‘n produk waaruit hulle wins kan maak en dit is niks anders as geldgierigheid nie! Net soos wat dit vandag in die oorgroot gedeelte van die belydende Christendom die geval is, wou hierdie mense van die verkondiging van die woord ‘n winsgewende beroep/besigheid maak. Dieselfde woord wat in die Grieks vir die term “Handel dryf” gebruik is, is ook soms gebruik om oneerlike persone wat water by wyn gevoeg het, om die eindproduk af te water, en die eindproduk meer te maak, sodat hulle meer wins uit die verkoop van die afgewaterde wyn kon maak. (dus geldgierigheid) So ook in die geval van hierdie valse apostels, is hulle motiewe nie eerbaar nie, maar is wins, en geldgierigheid, (mammon en nie God se eer en mense se siele) die belangrikste dryfveer agter hulle optrede, en daarom sal mens vind dat hierdie tipe mense gewoonlik hulle eie leerstellings tot die van God in Sy woord byvoeg, en in hierdie geval van die Judaïseerders wou hulle die Ou Testamentiese Wet by Christus se genade voeg en so die gemeente van die Apostel Paulus vervreemd. (Dus het hulle nie werklik God se belange, en die van hulle hoorders, op die hart gedra nie want dan sou hulle die waarheid verkondig het!)
Lees meer Geldgierigheid die rede waarom Christendom ‘n Handelshuis ontaard →
2Kor. 2 vers 17geldgierigheidhandelshuis
Christelike Leerstellings, Die Kerk, Valse leerstellings
September 9, 2018 Vic
In die belydende Christendom heers daar huidiglik groot verwarring rondom God se huidige program vir die Kerk (tydens die Kerk Dispensasie), en Christus se program vir Sy komende Messiaanse, Teokraties Koninkryk op aarde. (Die Duisendjarige Vrederyk) Die doel van hierdie studie is om puntsgewys te demonstreer dat die Kerk nie die koninkryk van Christus op aarde is nie. Indien die program van God vir die volk Israel en Sy program vir die Kerk met mekaar verwar of vermeng word, lei dit tot een groot teologiese deurmekaarspul, wat tot gevolg het dat gelowiges wat tydens die Kerk Dispensasie leef die beloftes, en opdragte, wat deur God aan Israel, as Sy verbondsvolk, gemaak is op die Kerk van toepassing maak, en dan op hierdie beloftes en opdragte konsentreer, en poog om dit toe te pas, wat tot gevolg het dat die Kerk, wat nie die volk Israel is nie, God se opdragte, wat spesifiek aan Israel gemaak is, vir hulle self toeëien, en poog om dit uit te voer, eerder as om God se opdragte, wat direk aan die Kerk gemaak is, toe te pas en uit te voer. Dit kan daartoe lei dat so ‘n persoon te laat gaan uitvind dat hy nooit God se wil vir sy lewe uitgevoer het nie en dat so ‘n persoon, tot ‘n groot mate, buite God se wil vir hom gelewe het. En dit terwyl die Bybel dit duidelik stel dat die duiwel huidiglik die god van hierdie wêreld is. Indien Ons in die beloofde Koninkryk van Christus is, hoe kan die Skrifte, wat deur God geïnspireerd is, die duiwel dan die as god van hierdie wêreld beskryf?
2Ko 4:3 “Maar as ons evangelie dan nog bedek is, is dit bedek in die wat verlore gaan, 4:4 naamlik die ongelowiges in wie die god van hierdie wêreld die sinne verblind het, sodat die verligting van die evangelie van die heerlikheid van Christus, wat die beeld van God is, op hulle nie sou skyn nie.”
Vervolgens gaan daar puntsgewys aan die leser gedemonstreer word dat die Kerk, tydens die Kerk Dispensasie, nie die Teokratiese Koninkryk van Christus op aarde is nie, omrede die volk Israel hulle Messias met Sy eerste koms verwerp het, en derhalwe is die Messiaanse Koninkryk uitgestel totdat die Here daardie Koninkryk met Sy wederkoms sal oprig.
Lees meer Die Kerk is nie die Messiaanse Koninkryk van Christus nie →
Lees meer Word gelowiges een of twee keer deur die Heilige Gees gedoop →
Christelike leefwyse, Christelike Leerstellings, Valse leerstellings
Junie 19, 2018 Vic
Daar heers huidiglik groot verwarring rondom die kwessie van doop met die Heilige Gees en vulling met die Heilige Gees. Baie mense gaan dus van plek tot plek om die teenwoordigheid van die Gees te beleef, of om daar deur die Heilige Gees gedoop te word, en dit in teenstelling met die feit dat God dit baie duidelik in Sy woord (die Bybel) stel dat die gelowige wat tydens die Dispensasie van Genade/Kerk lewe slegs een maal met die Heilige Gees, by wedergeboorte, gedoop word, en daarna word dit van die gelowige verwag om met die Gees gevul te word, wat nie ‘n eenmalige gebeurtenis is nie, maar wat ‘n gereelde/herhalende gebeurtenis in die gelowige se lewe behoort te wees, en waar die vulling met die Gees van die gelowige se samewerking afhang en word daar geensins bedoel dat die gelowige die Gees by byeenkomste weer moet vang of die Gees aan ander oor te dra nie. (voorbeelde van hierdie mistasting is die sogenaamde “Catch the fire” konferensies of waar dit beweer word dat die Gees by ‘n gegewe samekoms teenwoordig was. Hierdie terme skep die idee by mense dat die Heilige Gees slegs op sekere konferensies en samekomste teenwoordig is, en dit in teenstelling met die Bybel se opdrag om met die Gees vervul te word, en dit maak nie saak waar die gelowige homself mag bevind nie. Baie keer word dit beweer dat die Heilige Gees by die spesifieke samekoms teenwoordig was. Is Hy dan nie altyd in die gelowige teenwoordig nie? In hierdie artikel gaan hoofsaaklik van twee afsonderlike teksgedeeltes gebruik gemaak word om die onderskeid tussen die doop met die Heilige Gees en die vulling met die Gees te kontrasteer, wat tot ‘n groot mate hierdie misverstand sal opklaar en meer duidelikheid rondom hierdie aangeleentheid sal verskaf.
Lees meer Doop met die Heilige Gees vs Vulling met die Heilige Gees →
doopDoop met die Heilige GeesVulling met die Heilige Geesvulling van die GeesWord met die Gees Vervul
Christelike Leerstellings, Valse leerstellings, Vraag en antwoord
September 19, 2017 Vic
Vraag: Openb. 22:15 “Maar buite is die honde en die towenaars en die hoereerders en die moordenaars en die afgodedienaars en elkeen wat leuens liefhet en doen.”
Hallo Vic, glo dit gaan goed met jou!! Weer een van daardie beweringe wat by huis sel gemaak is wat my hare laat rys!! Daar word gesê dat hierdie mense nie die nuwe Jerusalem sal in gaan nie en ook nie hel toe gaan nie!! Die bewering word gemaak dat hulle na die ewige duisternis toe gaan en dat hulle gewetens hulle dan vir altyd sal kou omdat hulle dit nie in die hemel gemaak het nie!!
Nou dit kan meesterlik verwarrend wees want ek glo dat jy eendag Hemel toe OF hel toe gaan!! Daar is nie ‘n middeweg nie soos wat daar beweer is verlede Donderdag aand nie! Wat is jou opinie? Lees meer Openb. 22:15 Wie is die honde towenaars, hoereerders, moordenaars, afgodedienaars, en leuenaars? →
hoereerdersleuensNuwe JerusalemOpenb. 22:15towenaars
Christelike leefwyse, Valse leerstellings
Mei 15, 2016 Vic
Is Bybelse leerstellings werklik so belangrik, of is dit een van die hoofredes waarom die belydende Christendom so verdeeld is? Mens hoor nogal gereeld van tel-evangeliste wat beweer dat dit juis leerstellings is wat die belydende Christendom so verdeel het. Moet ons dan ons leerstellings afwater, of heeltemal tersyde stel, sodat ons eenheid in die belydende Christendom kan bewerkstellig? Die antwoord op hierdie vraag is nie in ons of ons eie opinies gesetel nie, maar by God en Sy woord, die Bybel. Om op menslik opinies staat te maak, gaan net veroorsaak dat ons al hoe verder van die waarheid afvallig gaan raak. Is dit nie hoog tyd dat ons weer na die Skrifte gaan om ons leerstellings te bepaal nie? In hierdie artikel gaan net kortliks ‘n paar teksgedeeltes aangehaal word, wat sal aantoon dat God baie duidelik Bybelse leerstellings as uiters belangrik beskou. Wie is ons, as mens dan, om God en Sy woord te weerstaan? Lees meer Is Bybelse Leerstellings werklik so belangrik? →
Bybelse leerstellingsIs Bybelse Leerstellings werklik so belangrik?leerstelling